stanford-oval/wikipedia huggingface dataset:
Freddy Deeb
Pokeriura

Vuonna 1996 Deeb voitti WSOP-rannekkeen 5 000 dollarin sisäänoston Deuce to Seven Draw -turnauksessa ansaiten 146 250 dollaria. WSOP:n pääturnauksessa hän on ollut seitsemästoista vuonna 1995 ja kolmastoista vuonna 2003. Vuoden 2007 Deeb voitti toisen rannekkeensa WSOP:ssa H.O.R.S.E.:n maailmanmestaruusturnauksesta, jossa on 50 000 dollarin turnausmaksu. Tämän turnauksen voitto arvostetaan usein pääturnauksen ykköstilaa korkeammalle. Ykköspalkinto oli yli 2,2 miljoonaa dollaria.
World Poker Tourin neljännellä kaudella Deeb voitti Ultimate Poker Classic -tapahtuman ja miljoonan dollarin ykköspalkinnon. Hän oli vuonna 2002 kolmas Five Diamond World Poker Classic -turnauksessa ja vuonna 2006 toinen World Poker Tour Battle of Champions IV -kutsuturnauksessa.
Vuonna 2009 Deeb voitti WPT Celebrity Invitational -turnauksen, jonka ykköspalkinto oli 100 000 dollaria. Saman vuoden lokakuussa hän oli neljäs WPT:n Festa al Lagon osakilpailussa ja ansaitsi 278 300 dollaria.
Deeb on ollut mukana televisioidussa Poker Superstars Invitational Tournamentissa ja GSN:n High Stakes Pokerissa.
Tammikuussa 2010 Deebin pokeriuran turnausansiot ylittivät 6,5 miljoonaa dollaria.
Deeb asuu Las Vegasissa Nevadassa ja hänellä on neljä lasta.
Pokeriura > WSOP-rannekkeet

| Vuosi | Turnaus | Voittosumma (USD) |
| --- | --- | --- |
| 1996 | $5,000 No Limit Deuce to Seven Lowball | 146 250 |
| 2007 | $50,000 World Championship H.O.R.S.E. | 2 276 832 |
Aiheesta muualla

WPT:n profiili
PokerNews: A Quarter Century of Poker - Freddy Deeb
Kassem Deeb The Hendon Mob Poker Databasessa (englanniksi)
Gibbs Aquada

Gibbs Aquada
Gibbs Aquada on amfibioauto, jonka valmistaja on Gibbs Technologies. Auto kykenee kulkemaan maalla nopeudella 160 km/h ja merellä noin 50 km/h eli 26 solmua.
Auto muuntuu veneeksi napin painalluksesta. Tällöin auton renkaat kääntyvät sisään ja "perämoottori" käynnistyy. Autossa on normaali automaattivaihteisto. Vedessä ohjaus toimii samaan tapaan kuin asfaltillakin.
Auton sarjavalmistus aloitettiin vuonna 2009. Sitä on nähty monesti populaarikulttuurissa, esimerkiksi James Bond -elokuvassa, Fifth Gearissa ja Top Gearissa.
Gamma Velorum

| Gamma Velorum |
| --- | --- |
HR-designaatio:  3207
HD-designaatio:  68273
Muut designaatiot:  Regor, Suhail, Suhail Al-Muhlif
Fyysiset ominaisuudet
Valovoima:  200 000 aurinkoa
Spektriluokka:  WC8+O7,5 D+B1
Väri-indeksi:  B-V -0,22 U-B -0,99
Massa:  30 / 10 M☉
Ikä:  4 miljoonaa vuotta
Astrometriset ominaisuudet
Tähdistö:  Purje
Rektaskensio (J2000):  08h 09m 31,95013s
Deklinaatio (J2000):  –47° 20′ 11,7108″
Etäisyys:  840 valovuotta (258 parsekia)
Parallaksi:  3,88 ± 0,53 mas
Ominaisliike:  RA: –6,07 Dec.: +10,43 mas/v
Gamma Velorum (γ Vel / γ Velorum) eli Regor on tähti Purjeen tähtikuviossa eteläisellä tähtitaivaalla, niin syvällä etelässä, ettei se näy Suomessa. Nimi Regor on Apollo-astronauttien keksimä, nykyaikainen nimi. Gamma Velorum A on harvinainen tähtipari, sillä se koostuu kuumasta sinisestä O-tähdestä ja vielä kuumemmasta Wolfin–Rayetin tähdestä, jonka pintalämpötila on noin 60 000 kelviniä.
Aiheesta muualla

Peripatus Astronomy Gamma Velorum
Gamma Velorum 1 Alcyone DE
Regor Prof. Jim Kaler, University of Illinois at Urbana-Champaign
David Darling Gamma Velorum
Gamma Velorum Ottawan yliopisto
NightSky Friday: Rotanev, Derf, Navi, and other Backward Star Names Space.com
Starry Night Photography: Gamma Velorum (kaukoputkikuvia)
| --- | --- |
Tähdet:  δ Vel, λ Vel, κ Vel, μ Vel, N Vel, φ Vel, ο Vel, ψ Vel, c Vel, b Vel, p Vel, q Vel, a Vel, d Vel, e Vel, γ1 Vel, x Vel, M Vel, i Vel, w Vel, J Vel, m Vel, k Vel, H Vel, n Vel, B Vel, r Vel, Q Vel, Y Vel, l Vel, g Vel, C Vel, L Vel, t Vel, F Vel, f Vel, I Vel, u Vel, D Vel, z Vel, K Vel, A Vel, h Vel, y Vel, 16 Vel, O Vel, s Vel, AH Vel, E Vel, k1 Vel, HD 75289, HD 83443
Eksoplaneetat:  HD 75289 b, HD 83443 b
Taivaan kirkkaimmat tähdet
Freddy King Sings

| Freddy King Sings Freddie King |
| --- | --- | --- |

Studioalbumin tiedot
 Äänitetty : elokuu 1960 – heinäkuu 1961, King Studios, Cincinnati, Ohio
 Julkaistu: 1961
 Tyylilaji: blues
 Kesto: 32.48
 Levy-yhtiö: King (762)
Freddie Kingin muut julkaisut
|   | Freddy King Sings 1961 | Let’s Hide Away and Dance Away with Freddy King 1961 |
Freddy King Sings on yhdysvaltalaisen blueskitaristin ja laulajan Freddy Kingin vuonna 1961 julkaistu esikoisalbumi.
Kappaleet > A-puoli

See See Baby – 2.14 (säv. Freddie King, Sonny Thompson))
Lonesome Whistle Blues – 2.45 (säv. Alan Moore, Elson Teat, Rudy Toombs)
Takin’ Care of Business – 2.40 (säv. Toombs)
Have You Ever Loved a Woman – 2.59 (säv. Billy Myles)
You Know That You Love Me (But You Never Tell Me So) – 2.16 (säv. King, Thompson)
I’m Tore Down – 2.33 (säv. Thompson)
Kappaleet > B-puoli

I Love the Woman – 2.46 (säv. Myles)
Let Me Be (Stay Away from Me) – 2.25 (säv. Thompson)
It’s Too Bad (Things Are Going so Tough) – 3.03 (säv. King)
You’ve Got to Love Her with a Feeling – 3.12 (säv. King)
If You Believe (In What You Do) – 2.56 (säv. Billy Lamont, Bonnie Thompson, Toombs)
You Mean Mean Woman (How Can Your Love Be True) – 2.40 (säv. Thompson, Bill Willis)
Kokoonpano

Freddie King – soolokitara, laulu
Fred Jordan – rytmikitara
Sonny Thompson – piano
Bill Willis – basso
Phillip Paul – rummut
Gene Redd – saksofoni
Clifford Scott – saksofoni
Arvostelut

Allmusic:
George Washington Carver

| George Washington Carver |
| --- | --- |

Henkilötiedot
Syntynyt: 1864 Diamond, Missouri, Yhdysvallat
Kuollut: 5. tammikuuta 1943 Tuskegee, Alabama, Yhdysvallat
Koulutus ja ura
Tutkinnot:  Iowan osavaltionyliopisto
Tutkimusalue:  Kasvitiede, sienitiede, kemia ja pedagogiikka
   
 Nimikirjoitus
George Washington Carver (1864 Diamond, Missouri, Yhdysvallat – 5. tammikuuta 1943 Tuskegee, Alabama, Yhdysvallat) oli yhdysvaltalainen maataloustieteilijä ja keksijä. Häntä pidetään 1900-luvun alun merkittävimpänä mustaihoisena tiedemiehenä.
Elämä

Carver syntyi orjana vuotta ennen kuin orjuus kiellettiin Missourissa. Hänen tarkka syntymäaikansa on tuntematon. Hän suoritti maisterin tutkinnon maataloustieteissä Iowan osavaltionyliopistossa.
Tuskegee-instituutin professorina Carver kehitti maatalouskemian tekniikoita, joilla parannettiin maaperää, joka oli menettänyt ravinteita puuvillan liikaviljelyn vuoksi. Näin hän yritti etsiä keinoja auttaa Yhdysvaltain eteläosien köyhiä maanviljelijöitä. Hän kehitti satoja elintarvike- ja teollisuustuotteita, joissa käytettiin maapähkinöitä, bataatteja ja soijapapuja, jotka viljelykasveina sitoivat typpeä maaperään. Monet näistä tuotteista eivät kuitenkaan levinneet yleiseen käyttöön.
Yhdysvaltain rotusegregaation aikana Carveria arvostettiin sekä mustien että valkoisten keskuudessa. Vuonna 1941 Time-lehti kutsui Carveria "mustaksi Leonardoksi". Pian Carterin kuoleman jälkeen presidentti Franklin D. Roosevelt allekirjoitti lain, jonka myötä Carver sai oman kansallisen muistomerkin Missouriin.
Aiheesta muualla

Kuvia tai muita tiedostoja aiheesta George Washington Carver Wikimedia Commonsissa
Franz Abt

Franz Abtin muistomerkki Braunschweigissa.
Franz Wilhelm Abt (22. joulukuuta 1819 – 31. maaliskuuta 1885) oli saksalainen säveltäjä. Hänen tuotantoonsa kuuluu muun muassa useita lauluja.
Abt syntyi Eilenburgissa ja opiskeli Leipzigissa. Vuonna 1841 hän pääsi kapellimestariksi Bernburgiin. Pian hän kuitenkin muutti Zürichiin ja sieltä myöhemmin Wiesbadeniin, jossa hän kuoli vuonna 1885.
Aiheesta muualla

Kuvia tai muita tiedostoja aiheesta Franz Abt Wikimedia Commonsissa
Franz Abt International Music Score Library Project (englanniksi)
Vapaasti käytettävissä olevia Abtin partituureja Mutopia Project
Franz-Peter Tebartz-van Elst

Franz-Peter Tebartz-van Elst (2017)
Franz-Peter Tebartz-van Elst (s. 20. marraskuuta 1959 Kevelaer-Twistringen) on saksalainen roomalaiskatolinen piispa. Hänet vihittiin papiksi Münsterin hiippakuntaan 26. toukokuuta 1985 ja nimitettiin sen vihkipiispaksi sekä Girus Tarasiin titulaaripiispaksi 14. marraskuuta 2003. Piispaksi vihkiminen seurasi 18. tammikuuta 2004. Pääkonsekraattorina toimi Reinhard Lettmann, jota avustivat Werner Thissen ja Alfons Demming.
Tebartz-van Elst sai 28. marraskuuta 2007 nimityksen Limburgin piispaksi, jonka virkaan hänet asetettiin 20. tammikuuta 2008.
Tebartz-van Elst otettiin Jerusalemin Pyhän Haudan Ritarikuntaan vuonna 2005.
Virka-asunto

Tebartz-van Elst on saanut mainetta ylellisestä elämäntyylistään. Saksassa on paheksuttu piispan virka-asunnon remonttia, jonka kustannukset kuusinkertaistuivat alkuperäisestä 31 miljoonaan euroon. Asian on ottanut käsittelyyn syyttäjä, ja myös paavi haluaa asiasta selvitystä. Mennessään Intiaan tapaamaan slummien köyhiä lapsia Tebartz-van Elst lensi ykkösluokassa. Tyyliä on verrattu siihen, että paavi Franciscus ei asu virka-asunnossa vaan vaatimattomassa majatalossa.
Tebartz-van Elst vapautettiin hiippakuntapiispan virasta 23. lokakuuta toistaiseksi. Myös hänen eroaan oli vaadittu. Hän on siirtynyt työskentelemään Vatikaaniin. Hän ei joudu maksamaan korvauksia rakennustöiden kustannuksista, kuten hiippakunta oli vaatinut. Päätöksen teki Vatikaani, joka ei vie asiaa kanoniseen oikeuteen. 26.03.2014 alkaen hän on emerituspiispa.
Käännös suomeksi
Tehuantepecinlahti

Tehuantepecinkannaksen kartta, jonka alaosassa merkittynä Tehuantepecinlahti
Tehuantepecinlahti (esp. Golfo de Tehuantepec) on leveä Tyynenmeren lahti eteläisessä Meksikossa. Lahden ranta muodostaa Tehuantepecinkannaksen etelärannan. Lahden rannalla on useita laguuneja, ja lahteen laskee monia jokia, joista suurin on Tehuantepecjoki.
Tehuantepecinlahden ranta kuuluu lännessä Oaxacan osavaltioon ja idässä Chiapasin osavaltioon. Lahden rannan suurin asutuskeskus on satamakaupunki Salina Cruz Oaxacan puolella lahtea.
Filemon vanhempi

| Filemon> Φιλήμων.Henkilötiedot |
| --- | --- |
Syntynyt: n. 360 eaa.
Kuollut: n. 262 eaa.
Ammatti:  näytelmäkirjailija
Kirjailija
Tuotannon kieli: muinaiskreikka (klassinen)
Aikakausi:  klassinen kausi
Tyylilajit:  komedia
Aiheesta muualla
Löydä lisää kirjailijoitaKirjallisuuden teemasivulta
Filemon vanhempi (m.kreik. Φιλήμων, Filēmōn, lat. Philemon; n. 360–262 eaa.) oli antiikin kreikkalainen komediakirjailija, joka edusti niin kutsuttua uutta komediaa. Hän oli sen merkittävin edustaja Menandroksen jälkeen.
Elämä

Filemon oli Damonin poika ja kotoisin joko Kilikian Soloista tai Sisilian Syrakusasta. Hän siirtyi jo varhain Ateenaan ja sai siellä kansalaisuuden.
Filemon aloitti komedioiden kirjoittamisen ennen 113. olympiadia eli noin vuotta 330 eaa., jonkin verran aiemmin kuin Menandros, jonka kanssa hän toimi samaan aikaan myöhemmin. Näin Filemon on ensimmäinen uuden komedian edustaja, ja hänelle kuuluu yhdessä Menandroksen kanssa kunnia sen perustamisesta tai saattamisesta säännölliseen muotoonsa, sillä uuden komedian aineksia oli esiintynyt jo aiemmassa niin kutsutussa keskikomediassa ja jopa vanhassa komediassa, kuten Aristofaneen näytelmässä Kokalos. On jopa mahdollista nähdä uusi komedia alkaneeksi tietystä näytelmästä, Filemonin komediasta Vaihdokas (Hypobolimaios), joka oli Kokaloksen jäljitelmä. Myöhemmät aleksandrialaiset grammaatikot lukivat Filemonin kuuden tärkeimmän uuden komedian edustajan joukkoon, muiden ollessa Menandros, Difilos, Filippides, Poseidippos ja Apollodoros.
Vaikka Filemon voidaan nykyisin nähdä selvästi Menandrosta heikompana näytelmäkirjailijana, hän oli aikanaan enemmän ateenalaisten suosiossa ja voitti nuoremman haastajansa usein näytelmäkilpailuissa. Hänen kerrotaan käyttäneen kaikenlaisia epäreiluja keinoja suosion saavuttamiseen, ja Menandroksen sanotaan kerran kysyneen Filemonilta hänen voittonsa jälkeen, eikö hän punastu voitettuaan. Kilpailuasetelma heidän välillään näkyy myös heidän näytelmiensä samoista tai samankaltaisista nimistä sekä Athenaioksen kertomasta anekdootista.
Joskus Filemon kuitenkin hävisi Menandrokselle, ja vaikuttaa siltä, että erään häviön jälkeen hän lähti joksikin aikaa pois Ateenasta. Joko juuri kyseisellä kerralla tai joskus toiste hän teki matkan Egyptiin. Siellä hän saattoi olla Ptolemaioksen kutsumana. Tällä matkalla sattui jonkinlainen selkkaus Kyrenen tyrannin Magaksen, Ptolemaios Filadelfoksen veljen, kanssa. Filemon oli pilkannut Magasta eräässä komediassaan, ja Magas kosti hänelle hänen päädyttyään Paraitonioniin myrskyn vuoksi lähettämällä sotilaan uhkailemaan häntä.
Filemon eli pitkän elämän ja kuoli Aelianuksen mukaan Ateenan ja Antigonos II:n välisen sodan aikana tai Diodoros Sisilialaisen mukaan tarkemmin 129. olympiadin kolmantena vuonna eli 262 eaa. Näin hän on saattanut esittää komedioita jopa 70 vuoden ajan. Eri lähteiden mukaan hän olisi ollut kuollessaan joko 96-, 97-, 99- tai 101-vuotias. Näin hän olisi syntynyt noin vuonna 360 eaa. ja ollut noin 20 vuotta Menandrosta vanhempi.
Filemonin kuolintavasta on erilaisia legendoja, jotka kaikki viittaavat hänen toimeensa komediarunoilijana. Joidenkin mukaan hän olisi kuollut nauruun jonkun hauskan tapauksen yhteydessä, toisten mukaan ilosta voitettuaan näytelmäkilpailut, ja kolmansien mukaan rauhallisesti parhaan näytelmänsä kirjoitusvaiheessa tai esityksen aikana. Hänestä on säilynyt roomalaisaikaisia kreikkalaisten marmoriveistosten kopioita.
Filemonin poika Filemon nuorempi oli myös komediakirjailija.
Näytelmät

Filemonin näytelmien lukumääräksi mainitaan 97. Ne eivät ole säilyneet nykyaikaan, mutta niistä tunnetaan katkelmia. Niiden perusteella näytelmät ovat olleet eloisia ja nokkelia, ja ne sisältävät paljon viittauksia käytännön elämään. Hänen suosikkiaiheitaan olivat erilaiset rakkausasiat. Keskustelupuheenvuorot olivat usein pitkiä, ja siksi sanottiin, että Filemonin näytelmät sopivat paremmin luettaviksi kuin näyteltäviksi. Komedioissa oli myös henkilöönmenevää pilkantekoa, minkä myös Magaksen tapaus osoittaa. Filemon vaikuttaa yleiseen ateenalaiseen tapaan tuominneen itämaisille hallitsijoille tyypilliset mutta kreikkalaisten puolibarbaarisina pitämät mahtipontisuuden ilmaukset.
Komedioista tunnetuimmat ovat Kauppias (Emporos) ja Aarre (Thēsauros), koska Plautus jäljitteli niitä omissa komedioissaan Mercator ja Trinummus. Myrmidonit (Myrmidones) on harvoja esimerkkejä, jossa uuden komedian kirjailija on ottanut aiheensa kreikkalaisesta mytologiasta.
Komedioista tunnetaan katkelmien kautta tai pelkästään nimeltä seuraavat, tosin osa niistä saattaa olla epäperäisiä ja esimerkiksi Filemon nuoremman kirjoittamia:
| --- | --- |
 Aarre (Θησαυρός, Thēsauros)  Aitolos (tai Aitolialainen(?)) (Αἰτωλός, Aitōlos)  Asianomistaja (Ἐπιδικαζόμενος, Epidikazomenos)  Avionrikkoja (Μοιχός, Moikhos)  Babylonlainen (Βαβυλώνιος, Babylōnios)  Eksoikizomenos (Ἐξοικιζόμενος)  Euripos (Εὔριπος)  Efedritai (Ἐφεδρῖται)  Fasma (Φάσμα, ”Aave” tai ”Ilmestys”)  Filosofit (Φιλόσοφοι, Filosofoi)  Heerokset (Ἥρωες, Hērōes)  Huilunsoittaja (Αὐλητής, Aulētēs)  Häät (Γάμος, Gamos)  Imartelija (Κόλαξ, Kolaks)  Jakajat (Νεμόμενοι, Nemomenoi)  Kauppias (Ἔμπορος, Emporos)  Kaupungiton (Ἄπολις, Apolis)  Kerjäläispappi (Ἀγύρτης, Agyrtēs)  Kokoontuminen (Πανήγυρις, Panēgyris)  Korintin nainen (Κορινθία, Korinthia)  Kumppanit (Κοινωνοί, Koinōnoi)  Köyhä nainen (Πτωχὴ, Ptōkhē) eli Rhodoksen nainen (Ῥοδία, Rhodia)  Lapset (Παῖδες, Paides)  Leski (Χήρα, Khēra)  Lääkäri (Ἰατρός, Iatros)  Maalainen (Ἄγροικος, Agroikos)  Metion (Μετίων, Metiōn) eli Zomion (Ζώμιον, Zōmion)  Miehensurmaaja (Ἀνδροφόνος, Androfonos)  Myrmidonit (Μυρμιδονές, Myrmidones) :  Mysteereihin vihitty nainen (Μυστίς, Mystis)  Neaira (Νεαίρα)  Nuorukainen (Ἔφηβος, Efēbos)  Nälkään nääntyvä (Ἀποκαρτερῶν, Apokarterōn)  Ovenvartija (Θυρωρός, Thyrōros)  Pikkulapsi (Παιδάριον, Paidarion)  Palamedes (Παλαμήδης, Palamēdēs)  Paljastaja (Ἀνακαλύπτων, Anakalyptōn)  Pankratiasti (Παγκρατιαστής, Pankratiastēs)  Perättömästi syyttävä (Καταψευδόμενος, Katapseudomenos)  Piellä voideltu (Πιττοκοπούμενος, Pittokopūmenos)  Pterygion (Πτερύγιον)  Pyrrhos (Πυῤῥός)  Samaan aikaan nuorukaiset (Συνέφηβος, Synefēbos)  Sardislainen (Σάρδιος, Sardios)  Sisilialainen (Σικελικός, Sikelikos)  Sisääntulija (Παρεισιών, Pareisiōn)  Sotilas (Στρατιώτης, Stratiōtēs)  Thebalaiset (Θηβαῖοι, Thēbaioi)  Tikari(?) (Ἐγχειρίδιον, Enkheiridion)  Tulenkantaja (Πυρφόρος, Pyrforos)  Uudistunut nainen (Ἀνανεουμένη, Ananeūmenē)  Vaihdokas (Ὑποβολιμαῖος, Hypobolimaios)  Vangiksi otettu (Ἁρπαζόμενος, Harpazomenos)  Veljekset (Ἄδελφοι, Adelfoi)  Yhdessä kuolevat (Συναποθνήσκοντες, Synapothnēskontes)  Yö (Νύξ, Nyks)  Äpärä (Νόθος, Nothos)
Francisco Yeste

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Francisco Javier Yeste Navarro
Syntymäaika: 6. joulukuuta 1979 (ikä 44)
Syntymäpaikka: Basauri, Espanja
Pelipaikka: hyökkäävä keskikenttäpelaaja
Pituus: 184 senttimetriä
Junioriseurat
1991–1997: Athletic Bilbao
Seurat
| Vuodet | Seura | O | (M) |
| 1997–1998 | Basconia | 38 | (7) |
| 1998–2000 | Bilbao Athletic | 34 | (2) |
| 1999–2010 | Athletic Bilbao | 302 | (50) |
| 2010–2011 | Al Wasl | 21 | (9) |
| 2011–2012 | Olympiakos | 5 | (0) |
| 2012 | Baniyas | 7 | (0) |
| Yhteensä | Yhteensä | 407 | (68) |
 Seurajoukkueuran tilastot kattavat vain kansalliset sarjat.
Fransisco Javier Yeste Navarro (s. 6. joulukuuta 1979 Bilbao, Espanja) on espanjalainen entinen jalkapalloilija.
Tavallisesti Yesten paikka on hyökkäävänä keskikenttäpelaajana, ja hän käyttää tälle paikalle ominaista paitanumeroa 10. Kauden 2004–2005 näyttöjen perusteella Yeste sai kutsun Espanjan maajoukkueeseen, mutta ei pelannut joukkueessa otteluakaan.
19. kesäkuuta 2010 hän teki kaksivuotisen sopimuksen Al Waslin kanssa.
Palkinnot

FIFA nuorten MM-kilpailujen voittaja: 1999
Aiheesta muualla

Tilastot BDFutbol -sivustolla (englanniksi)
Taulutietokone

Taulutietokone käytössä
Taulutietokone eli tabletti on yksiosainen, usein kosketusnäytöllinen mobiililaite, jota ohjataan joko sormin tai osoitinkynällä. Taulutietokoneissa perinteinen fyysinen näppäimistö on usein korvattu virtuaalisella, tai on integroitu esimerkiksi taulutietokoneen suojukseen. Taulutietokoneita on useaa eri kokoluokkaa, mutta tavallisia kannettavia tietokoneita pienikokoisempina niihin yhdistyy myös älypuhelimen ominaisuuksia.
Historia

Varhaisiin prototyyppeihin kuuluu Alan Kayn Dynabook-konsepti.
Palmin kämmentietokoneita seurasivat PalmPilot Personal ja PalmPilot Professional sekä PalmOne Tungsten -sarja.
Lokakuussa 2010 maailman myydyin taulutietokone oli Applen iPad. Vuonna 2020 Applella oli 36,5 prosentin osuus markkinoista.
Taulutietokoneiden myynti kasvoi voimakkaasti 2010-luvun alkuvuosina, jolloin niistä povattiin pöytätietokoneiden ja kannettavien tappajaa, mutta kasvu jäi paikalleen 2014 ja kääntyi laskuun sen jälkeen.
Vuoden 2016 ensimmäisellä neljänneksellä niiden myynti Suomessa väheni 37 prosenttia verrattuna edelliseen vuoteen.
Näyttö

Näyttö on taulutietokoneen osa, jossa kuva näkyy. Näytön pinnalla on taulutietokoneissa aina kosketukset tunnistava elektroniikka, jonka vuoksi sitä kutsutaan kosketusnäytöksi. Näytön pinta on yleensä kiiltävää lasia, ja siinä on usein likaa ja sormenjälkiä hylkivä pinnoite.
Kosketuksen tunnistava elektroniikka on nykyisin yleensä toimintaperiaatteeltaan kapasitiivinen. Näytöt pystyvät lähes poikkeuksetta tunnistamaan useamman yhtäaikaisen kosketuksen. Tämä tarjoaa mahdollisuuden muun muassa nipistyszoomaukseen.
Näyttötarkkuus kertoo kuinka monen kuvapisteen avulla näytöllä oleva kuva esitetään.
Näytön koko ilmoitetaan yleensä näytön lävistäjän pituutena, ja yksikkönä käytetään tuumaa. Esimerkiksi kymmenen tuuman tabletin näytön koko ristikkäisestä nurkasta toiseen on nimellisesti kymmenen tuumaa. Tarkemmissa teknisissä tiedoissa ilmoitetaan yleensä myös näytön tarkat todelliset mitat millimetreinä.
Kuvapisteiden tiheys vaikuttaa kuvan visuaaliseen laatuun. Kun kuvapisteitä on riittävän tiheästi, ihmisen silmä ei enää kykene erottamaan kuvapisteitä toisistaan, minkä ansiosta kuva näyttää miellyttävältä ja myös pienet yksityiskohdat erottuvat selkeästi.
Sovellukset

Tabletteja käytetään yleisesti pelaamiseen, liikkuvan kuvan katseluun, musiikin kuunteluun ja lukemiseen. Tabletteihin saa myös kartta- ja navigointisovelluksia. Myös toimistosovelluksia on tarjolla.
Tietoliikenneyhteydet

Käytännössä kaikissa tableteissa on mahdollisuus käyttää WLAN- ja Bluetooth-yhteyksiä. Tämän lisäksi tietoliikenne saattaa olla mahdollista myös matkapuhelinverkon kautta (fyysistä SIM-korttia ja/tai eSIMiä hyödyntäen).
Anturit

Monissa tableteissa on kiihtyvyysanturi.
Usein tabletit varustetaan myös magneettikenttäanturilla, joka on tarkoitettu mittaamaan maan magneettikenttää. Sitä voidaan käyttää muun muassa suunnan määrittämiseen kompassisovelluksen avulla tai navigoinnin tukena.
Liitännät

Taulutietokoneissa on liitäntä ainakin akun lataamiseen tarvittavalle virran syötölle. Yleensä latauksessa käytetään liitäntää, jota käytetään myös tietoliikenteeseen.
Aiheesta muualla

Kuvia tai muita tiedostoja aiheesta Taulutietokone Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Tablet computer
Käännös suomeksi
Francisco de Almeida

| Francisco de Almeida |
| --- | --- |

Henkilötiedot
Syntynyt: n. 1450 Lissabon, Portugalin kuningaskunta
Kuollut: 1. maaliskuuta 1510 Pöytälahti, Hyväntoivonniemi
Francisco de Almeida (n. 1450 Lissabon, Portugalin kuningaskunta – 1. maaliskuuta 1510 Pöytälahti, Hyväntoivonniemi) oli portugalilainen sotilas, tutkimusmatkailija ja Portugalin Intian ensimmäinen varakuningas.
Elämä ja ura

Almeida oli toisen Abrantesin kreivin seitsemäs poika ja kuului siten yhteen Portugalin merkittävimmistä suvuista. Nuoruudessaan hän osallistui Espanjan Ferdinandin johdolla sotiin maureja vastaan ja Granadan valloitukseen (1485–1492). Portugalin kuningas Emanuel I nimitti hänet vuonna 1505 vastavalloitetun Intian ensimäiseksi varakuninkaaksi. Hän purjehti Lissabonista voimakkaan laivaston komennossa, kiersi Hyväntoivonniemen, purjehti Afrikan itärannikkoa pitki ja saapui heinäkuussa Kilwaan (nykyisen Tansanian alueella), joka antautui lähes ilman taistelua. Mombasa teki paljon voimakkaampaa vastarintaa, mutta kaupunki vallattiin ja Almeida kaappasi sen aarteet. Muissa paikoissa matkan varrella, kuten Goan lähellä sijaitsevalla Anjediva-saarella ja Kannurissa, hän rakensi linnoituksia ja ryhtyi toimenpiteisiin portugalilaisten ylivallan turvaamiseksi. Useiden voittojen kautta Almeida turvasi Portugalin vallan Malabarrannikolla ja Ceylonin saarella. Hän asettui asumaan Cochiniin, jonne Afonso de Albuquerque oli rakentanut portugalilaisen linnoituksen vuonna 1503.
Almeidan lyhyen hallinnon tärkeimmät tapahtumat olivat kauppasopimuksen tekeminen Malakan (nykyinen Melaka, Malesia) kanssa ja hänen luutnanttinaan toimineen poikansa Lourenço de Almeidan tekemät löytöretket. Almeidan tarkoituksena oli saada Intian kauppa, joka tähän asti oli ollut venetsialaisten hallussa, portugalilaisten käsiin. Lorenzo oli luultavasti ensimmäinen portugalilainen, joka vieraili Ceylonissa, jonne hän perusti asutuksen, ja hänen laivastonsa komentaja kapteeni Fernão Soares näyttää olleen ensimmäinen eurooppalainen, joka näki Madagaskarin. Suojellakseen kauppaansa venetsialaiset yllyttivät Egyptin sulttaania lähettämään laivaston Intiaan. Se voittikin Lourençon johtaman Portugalin laivaston Chaulissa vuonna 1508. Almeida valmistautui kostamaan poikansa kuoleman. Hän purjehti pitkin rannikkoa, ryösti ja poltti useita satamia, muun muassa Goan ja Chaulin, ja lopulta hän kohtasi egyptiläisten ja arabien yhdistetyn laivaston Diun edustalla helmikuussa 1509 ja tuhosi sen täysin.
Kun Afonso de Albuquerque saapui Cochiniin tullakseen hänen tilalleen, Almeida epäili tämän toimeksiannon laillisuutta ja vangitsi hänet. Marraskuussa 1509 hän joutui kuitenkin tunnustamaan Albuquerquen vallan ja lähti joulukuun 1. päivänä kolmen aluksen saattueessa kohti Eurooppaa, mutta kaatui vedenhakumatkalla Etelä-Afrikassa taistellessaan khoita vastaan.
Aiheesta muualla

Kuvia tai muita tiedostoja aiheesta Francisco de Almeida Wikimedia Commonsissa